กฎกระทรวงกฎกระทรวงกำหนดการประเมินความพร้อมในการจัดการอาชีวศึกษาขององค์กรปกครองส่วนท้องถิ่นพ.ศ. ๒๕๕๕[๑] อาศัยอำนาจตามความในมาตรา ๘ วรรคหนึ่ง และมาตรา ๒๑ วรรคสองแห่งพระราชบัญญัติระเบียบบริหารราชการกระทรวงศึกษาธิการ พ.ศ. ๒๕๔๖รัฐมนตรีว่าการกระทรวงศึกษาธิการ ออกกฎกระทรวงไว้ ดังต่อไปนี้ข้อ ๑ ในกฎกระทรวงนี้การประเมิน หมายความว่าการประเมินความพร้อมในการจัดการอาชีวศึกษาขององค์กรปกครองส่วนท้องถิ่นองค์กรปกครองส่วนท้องถิ่น หมายความว่าองค์การบริหารส่วนจังหวัด เทศบาล องค์การบริหารส่วนตำบล กรุงเทพมหานคร เมืองพัทยาหรือองค์กรปกครองส่วนท้องถิ่นอื่นที่มีกฎหมายจัดตั้งสำนักงาน หมายความว่าสำนักงานคณะกรรมการการอาชีวศึกษาข้อ ๒ ให้มีเกณฑ์และเงื่อนไขประกอบเกณฑ์การประเมินดังต่อไปนี้(๑) เกณฑ์การประเมิน ประกอบด้วย(ก) เหตุผลและความจำเป็นในการจัดการอาชีวศึกษา(ข) แผนการเตรียมความพร้อมในการจัดการอาชีวศึกษาหรือแผนพัฒนาการจัดการศึกษาซึ่งแสดงให้เห็นถึงความพร้อมด้านต่าง ๆ ที่เหมาะสมกับการจัดการอาชีวศึกษา(๒) เงื่อนไขประกอบเกณฑ์การประเมิน ประกอบด้วย(ก)การมีรายได้หรือสถานะทางการคลังขององค์กรปกครองส่วนท้องถิ่นที่เพียงพอในการจัดการศึกษา(ข) การกระจายอำนาจขององค์กรปกครองส่วนท้องถิ่นให้สถานศึกษา(ค) การจัดโครงสร้างองค์กรภายในเพื่อรองรับการบริหารจัดการศึกษา(ง) การมีที่ปรึกษาหรือคณะกรรมการที่ปรึกษาในการจัดการอาชีวศึกษา(จ) การจัดระบบบริหารงานบุคคลเพื่อการจัดการอาชีวศึกษาตัวชี้วัดและระดับคุณภาพของแต่ละตัวชี้วัดของแต่ละองค์ประกอบตาม (๑)เงื่อนไขของแต่ละองค์ประกอบตาม (๒)และเกณฑ์ผ่านการประเมินความพร้อมในการจัดการอาชีวศึกษาขององค์กรปกครองส่วนท้องถิ่นให้เป็นไปตามประกาศกระทรวงศึกษาธิการ โดยประกาศในราชกิจจานุเบกษาประกาศกระทรวงศึกษาธิการตามวรรคสองให้กำหนดขึ้นตามรายละเอียดที่กระทรวงศึกษาธิการและคณะกรรมการการกระจายอำนาจให้แก่องค์กรปกครองส่วนท้องถิ่นเห็นชอบร่วมกันข้อ ๓ ให้องค์กรปกครองส่วนท้องถิ่นซึ่งได้รับความเห็นชอบจากสภาองค์กรปกครองส่วนท้องถิ่นที่มีความประสงค์จะจัดการอาชีวศึกษายื่นแสดงความประสงค์พร้อมทั้งเอกสารที่เกี่ยวข้องตามข้อ ๒ ต่อสำนักงานก่อนวันเริ่มต้นปีการศึกษาที่จะทำการสอนไม่น้อยกว่าสามร้อยวันข้อ ๔ ให้สำนักงานแต่งตั้งคณะกรรมการเพื่อการประเมินจำนวนเก้าคนประกอบด้วย(๑) ผู้แทนสำนักงาน จำนวนสามคน(๒) ผู้แทนองค์กรปกครองส่วนท้องถิ่น จำนวนสามคน(๓)ผู้ทรงคุณวุฒิซึ่งสำนักงานและองค์กรปกครองส่วนท้องถิ่นร่วมกันเสนอจากผู้ซึ่งมีความรู้ความสามารถและประสบการณ์ด้านการอาชีวศึกษาจำนวนสามคนในกรณีที่มีการเสนอชื่อผู้ทรงคุณวุฒิตาม (๓) เกินสามคนและไม่อาจเลือกให้เหลือสามคนได้ให้ใช้วิธีการจับสลากให้คณะกรรมการตามวรรคหนึ่งเลือกกรรมการคนหนึ่งเป็นประธานกรรมการให้สำนักงานแต่งตั้งเจ้าหน้าที่ของสำนักงานคนหนึ่งเป็นเลขานุการและให้องค์กรปกครองส่วนท้องถิ่นที่แสดงความประสงค์จะจัดการอาชีวศึกษาเสนอเจ้าหน้าที่ขององค์กรปกครองส่วนท้องถิ่นนั้นคนหนึ่งเป็นผู้ช่วยเลขานุการข้อ ๕ ให้สำนักงานดำเนินการแต่งตั้งคณะกรรมการตามข้อ๔ให้แล้วเสร็จภายในสามสิบวันนับแต่วันที่ได้รับหนังสือแสดงความประสงค์จากองค์กรปกครองส่วนท้องถิ่นให้คณะกรรมการตามวรรคหนึ่งดำเนินการประเมินความพร้อมในการจัดการอาชีวศึกษาขององค์กรปกครองส่วนท้องถิ่นที่แสดงความประสงค์ให้แล้วเสร็จภายในหกสิบวันนับแต่วันที่แต่งตั้งคณะกรรมการแล้วให้ส่งผลการประเมินให้คณะกรรมการการอาชีวศึกษาเพื่อพิจารณาต่อไปข้อ ๖ ให้สำนักงานแจ้งผลการประเมินตามข้อ ๕วรรคสอง ให้แก่องค์กรปกครองส่วนท้องถิ่นที่แสดงความประสงค์ทราบภายในสามสิบวันนับแต่วันที่คณะกรรมการการอาชีวศึกษาพิจารณาแล้วเสร็จข้อ ๗ ในกรณีที่ระยะเวลาการแสดงความประสงค์เพื่อขอรับการประเมินตามข้อ๓ สำหรับปีการศึกษาแรกหลังจากกฎกระทรวงนี้ใช้บังคับเหลือไม่ถึงสามร้อยวันให้องค์กรปกครองส่วนท้องถิ่นแสดงความประสงค์เพื่อขอรับการประเมินได้ภายในเวลาไม่น้อยกว่าหนึ่งร้อยห้าสิบวันก่อนเริ่มต้นปีการศึกษานั้นข้อ ๘ องค์กรปกครองส่วนท้องถิ่นใดที่จัดการอาชีวศึกษาในประเภทวิชาสาขาวิชา และสาขางานใดอยู่ก่อนวันที่กฎกระทรวงนี้มีผลใช้บังคับให้จัดการอาชีวศึกษาในประเภทวิชา สาขาวิชาและสาขางานนั้นได้ต่อไปโดยไม่ต้องประเมินอีกให้ไว้ณ วันที่ ๖ สิงหาคม พ.ศ. ๒๕๕๕ศาสตราจารย์สุชาติธาดาธำรงเวชรัฐมนตรีว่าการกระทรวงศึกษาธิการหมายเหตุ:- เหตุผลในการประกาศใช้กฎกระทรวงฉบับนี้ คือโดยที่กฎหมายว่าด้วยการศึกษาแห่งชาติกำหนดให้องค์กรปกครองส่วนท้องถิ่นมีสิทธิจัดการศึกษาในระดับใดระดับหนึ่งหรือทุกระดับตามความพร้อมความเหมาะสมและความต้องการภายในของท้องถิ่นโดยให้กระทรวงศึกษาธิการกำหนดหลักเกณฑ์และวิธีการประเมินความพร้อมในการจัดการศึกษาขององค์กรปกครองส่วนท้องถิ่นประกอบกับมาตรา ๒๑ วรรคสอง แห่งพระราชบัญญัติระเบียบบริหารราชการกระทรวงศึกษาธิการพ.ศ. ๒๕๔๖บัญญัติให้หลักเกณฑ์และวิธีการประเมินความพร้อมในการจัดการศึกษาขององค์กรปกครองส่วนท้องถิ่นเป็นไปตามที่กำหนดในกฎกระทรวงดังนั้นเพื่อให้มีหลักเกณฑ์และวิธีการประเมินความพร้อมในการจัดการอาชีวศึกษาขององค์กรปกครองส่วนท้องถิ่นจึงจำเป็นต้องออกกฎกระทรวงนี้ปริยานุช/ผู้จัดทำ๒๔ สิงหาคม๒๕๕๕ชาญ/ผู้ตรวจ๓๑ สิงหาคม๒๕๕๕[๑] ราชกิจจานุเบกษาเล่ม ๑๒๙/ตอนที่ ๘๐ ก/หน้า ๓๘/๒๑ สิงหาคม ๒๕๕๕